හිරු සී.අයි.ඒ.හරහා අප ඊයේ හෙළි කලේ නැගෙනහිර පළාතේ මාවිල් ආරු සොරොව්ව ආසන්නයේ වනජීවී දෙපාර්තමේන්තුව යටතේ පවතින ත්‍රිකෝණමඩු රක්ෂිත වනාන්තරය වනසා දමා ඇති අයුරුයි.බිම් බෝම්බ ඉවත් කරන බව කියනා රාජ්‍ය නොවන සංවිධානයක්, මෙම වන සංහාරය සිදුකර ඇති අතර එහිදී පන්සල්ගොඩැල්ල නම් පුරා විද්‍යාත්මක ස්ථානයක් ද මුළුමනින්ම වනසා දමා තිබුනා.අඅදාල රාජ්‍ය නොවන ආයතනය සතු බැකෝ හා ඩෝසර් යොදා ගනිමින් මෙම පෞරාණික ස්ථානය සුනු විසුනු කිරීම සදහා මාර්ග 04 ක් එළිපෙහෙළි කරමින් පැමිණ තිබු අයුරු හිරු සී.අයි.ඒ.නිරීක්ෂණය කළා.මෙම විනාශයෙන් පසුව දින කිහිපයක් මෙම ස්ථානයට නොපැමිණි රාජ්‍ය නොවන ආයතනයේ සේවකයින් යළි මෙම භූමියට පැමිණ ඇති බව දැනගත් අප වහා එම ස්ථානයට ලගා වී ඔවුන්ව මෙලෙස ප්‍රශ්න කළා.